স্বাস্থ্য খাতে দুর্নীতির কারণে মানুষের জীবন সংকটে : মেনন - আমাদের অধিকার
বিশেষ সংবাদদাতা:-বাংলাদেশের ওয়ার্কার্স পার্টির কেন্দ্রীয় সভাপতি রাশেদ খান মেনন বলেছেন, ‘করোনা সংকটকালে স্বাস্থ্য মন্ত্রণালয় যখন স্বাস্থ্য খাতে সবচেয়ে বেশি ভূমিকা পালন করার কথা ছিল। এই খাতের সমন্বয়হীনতা পরিকল্পনার অভাব, অব্যবস্থাপনা এবং দুর্নীতির ফলে মানুষের জীবন গভীর সংকটে। এ অবস্থা যদি চলতে থাকে তাহলে করানোকে সঠিকভাবে মোকাবিলা করা সম্ভব হবে না।’
শনিবার (২৭ জুন) জাতীয় প্রেস ক্লাবের সামনে স্বাস্থ্যবিধি মেনে সামাজিক ও শারীরিক দূরত্ব বজায় রেখে ‘স্বাস্থ্য খাতে অব্যবস্থাপনা ও দুর্নীতি বন্ধ করো, কোভিড-১৯ পরীক্ষা ও ফলাফল দ্রুত প্রাপ্তি নিশ্চিত করো, জেলা-উপজেলা হাসপাতালে সক্ষমতা বৃদ্ধি করো’ শীর্ষক মানববন্ধনে ভিডিও কলের মাধ্যমে প্রধান অতিথির বক্তব্যে তিনি এসব কথা বলেন।